Senter for IKT i utdanningen

Senter for IKT i utdanningen var et statlig forvaltningsorgan under Kunnskapsdepartementet. Senteret hadde som formål å bidra til at bruken av IKT i skolen bedrer kvaliteten på undervisningen og at IKT-bruk fører til økt læringsutbytte. Hovedmålgrupper for senteret var barnehage, grunnskole og videregående opplæring, i tillegg til førskolelærer- og lærerutdanningen. Senteret var lokalisert til Oslo og Tromsø, med hovedkontor nominelt i Tromsø. Senteret hadde ca. 40 ansatte i Oslo og ca. 40 i Tromsø.

Fra 1. januar 2018 ble Senter for IKT i utdanningen fusjonert med Utdanningsdirektoratet under navnet Utdanningsdirektoratet – direktoratet for barnehage, grunnopplæring og IKT. 

 Oppgaver  
Senter for IKT i utdanningen hadde ansvar for å legge til rette for at identitetsforvaltningssystemet FEIDE blir innført og tatt i bruk i norsk skole.iktsenteret.no Feide i skolen  Senteret driftet og videreutviklet nettstedet utdanning.no, som gir informasjon om yrkes- og utdannignsvalg rettet mot elever, lærere og skolerådgivere.Stortingsmelding 44 (2008-2009)Informasjon til den enkelte elev, lærling og student Sammen med Sametinget har senteret utviklet nettstedet ovttas.no som samler samiske læremidlerovttas.no

Senteret utførte forsknings- og kartleggingsoppgaver om bruk av IKT i skole og barnehage, hvorav den største er den kvantitative undersøkelsen Monitor som annethvert år siden 2003 har undersøkt IKT-bruken i norsk skole.Monitor 2011 Skolens digitale tilstand  (pdf) Senteret hadde redaktøransvar for det IKT-pedagogiske forskningstidsskriftet Nordic Journal of Digital Literacy.idunn.no Nordic Journal of Digital Literacy  tilgjengelig (gratis) i fulltekst I samarbeid med andre fagmiljø informerer senteret om juridiske problemstillinger knyttet til IKT i skolen knyttet til personvernpersonvernskolen.no drevet i samarbeid med Datatilsynet, Elevorganisasjonen og Senter for rettsinformatikk, opphavsrettdelrett.no drives av Norgesuniversitetet i samarbeid med Senter for IKT i utdanningen, identitetsforvaltning og bruk av skytjenester i utdaningssektorenSkytjenester og eksterne iT-tjenester i grunnopplæringen  2012

Senteret innredet et høyteknologisk læringslaboratorium kalt «Rom for læring» som lånes ut gratis til klasser som vil teste ut læringsopplegg.iktsenteret.no Lærinslaboratoriet «Rom for læring» 

 Historikk  
Senter for IKT i utdanningen ble opprettet 1. januar 2010. Senteret var da en sammenslåing av organisasjonene utdanning.no, ITU, UNINETT ABC. Senteret ble foreslått gjennom stortingsmelding nr. 31 (2007-2008) Kvalitet i skolen.St.meld. nr. 31 (2007-2008)

Den første direktøren for senteret var Sylvi Barman-Jenssen.Kunnskapsdepartementet 20.11.2009 Direktør tilsatt for Senter for IKT i utdanningen I mai 2011 kunngjorde hun at hun trakk seg fra 1. juni 2011.Pressemedling fra Senter for IKT i utdanningen Direktør Sylvi Barman-Jenssen trekker seg  20.5.2011 Fra våren 2012 tiltrådte Trond Ingebretsen som ny direktør.regjeringen.no Ny direktør ved Senter for IKT i utdanningen 2012-01-12

 Referanser 

 Eksterne lenker  
 Tildeingsbrev Senter for IKT i utdanningen 2012
 iktsenteret.no Senterets hjemmeside 
 pressemelding fra Regjeringen.no



Kategori:Utdanning i Norge
Kategori:Tidligere norske statlige myndigheter
Kategori:Etableringer i 2010
Kategori:Opphør i 2017
Kategori:Kunnskapsdepartementet